महिला दिवस पर रैली में शामिल होंगे 500 स्टूडेंट्स
रांची | रांचीयूनिवर्सिटी में वीमेंस ग्रिवांस सेल की बैठक बुधवार को हुई। इसमें बताया गया कि अंतरराष्ट्रीय महिला दिवस पर आठ मार्च को रैली निकाली जाएगी, जिसमें विभिन्न संस्थानों के 500 स्टूडेंट्स और फैकल्टी शामिल होंगे। संबंधित कॉलेजों पीजी विभागों को रैली में शामिल होने की सूचना दे दी गई है। बैठक में कहा गया कि राज्यपाल सह कुलाधिपति द्रौपदी मुर्मू रैली को हरी झंडी दिखाकर रवाना करेंगी। रैली राजभवन से सिदो-कान्हू पार्क होते हुए रांची यूनिवर्सिटी के मोरहाबादी स्थित दीक्षांत मंडप तक आकर समाप्त होगी। बैठक में वीसी के अलावा प्रोवीसी डॉ. कामिनी कुमार, वीमेंस ग्रिवांस सेल की सेक्रेट्री डॉ. रेणु दीवान, पीजी छात्र संघ के प्रेसिडेंट तनुज खत्री समेत कई लोग मौजूद थे।
hin_Deva hin_Deva